CELEX: C2007/155/25
Language: da
Date: 2007-07-07 00:00:00
Title: Sag C-219/07: Anmodning om præjudiciel afgørelse indgivet af Raad van State (Belgien) den 27. april 2007 — VZW de Nationale Raad van Dierenwekers en Liefhebbers og VZW Andibel mod Belgische Staat

7.7.2007   
            
            
               DA
            
            
               Den Europæiske Unions Tidende
            
            
               C 155/13
            
         Anmodning om præjudiciel afgørelse indgivet af Raad van State (Belgien) den 27. april 2007 — VZW de Nationale Raad van Dierenwekers en Liefhebbers og VZW Andibel mod Belgische Staat
   (Sag C-219/07)
   (2007/C 155/25)
   Processprog: nederlandsk
   Den forelæggende ret
   Raad van State
   Parter i hovedsagen
   
      Sagsøger: VZW de Nationale Raad van Dierenwekers en Liefhebbers og VZW Andibel
   
      Sagsøgt: Belgische Staat
   Præjudicielle spørgsmål
   
               1)
            
            
               Skal artikel 30 i traktaten af 25. marts 1957 om oprettelse af Det Europæiske Fællesskab i sig selv eller sammenholdt med Rådets Forordning (EF) nr. 338/97 (1) af 9. december 1996 om beskyttelse af vilde dyr og planter ved kontrol af handelen hermed fortolkes således, at et forbud mod import og forhandling af dyr, der er indført til gennemførelse af artikel 3a, stk. 1, i lov af 14. august 1986 om beskyttelse af dyr og disses velfærd, ikke er begrundet med hensyn til pattedyr, som indføres fra en anden EU-medlemsstat, og som henhører under kategori B, C eller D som omhandlet i forordningen eller ikke er nævnt i forordningen, når disse pattedyr holdes i denne medlemsstat i henhold til statens lovgivning, og lovgivningen er i overensstemmelse med forordningens bestemmelser?
            
         
               2)
            
            
               Er artikel 30 EF eller forordning nr. 338/97 til hinder for en lovgivning i en medlemsstat, der på grundlag af den bestående lovgivning om dyrevelfærd forbyder enhver kommerciel anvendelse af andre eksemplarer end de eksemplarer, der udtrykkeligt er nævnt i denne nationale lovgivning, når formålet om at beskytte disse arter som omhandlet i artikel 30 EF lige så effektivt kan nås med foranstaltninger, der begrænser samhandelen i Fællesskabet mindre?
            
         
      (1)  EFT L 61, s. 1.